المسيره العسكريه لادولف هتلر

تصغير|أدولف هتلر و هو جندى وسط زمايله فى الجيش البافاري، بيحاربوا لصالح الإمبراطورية الألمانية فى الحرب العالمية الأولى من سنة 1914 لحد 1918.
المشوار العسكرى لأدولف هتلر اللى كان حاكم المانيا من سنة 1933 لحد 1945، ممكن يتقسم لمرحلتين واضحتين فى حياته.
أول مرحلة كانت وقت الحرب العالمية الأولى، لما هتلر خدم كجندى برتبة Gefreiter (يعنى عريف بالتقريب ) فى الجيش البافارى.
والمرحلة التانية كانت وقت الحرب العالمية التانية، لما بقى القائد الأعلى للقوات المسلحة الألمانية الفيرماخت، وده بحكم منصبه كـ«الفوهرر» بتاع  المانيا النازية.

## التهرب من التجنيد فى جيش النمسا والمجر
فى ڤيينا، اللى كان عايش فيها من سنة 1907 فى ظروف مادية صعبة نسبى، استلم أدولف هتلر آخر جزء من ميراث أبوه فى مايو 1913، وراح بعدها ميونخ فى الإمبراطورية الألمانية، و كان بيكسب فلوس من رسم مناظر معمارية.
ممكن يكون ساب ڤيينا علشان يهرب من التجنيد فى الجيش النمساوى المجرى. الجيش هناك اعتبره stellungsflüchtig، يعنى متعمد يتهرب من اختبارات الصلاحية للتجنيد.
الشرطة كانت بتدور عليه، و فى التانى لقوه فى ميونخ، وطلبوا منه يروح القنصلية النمساوية المجرية المحلية. هتلر عمل اللى اتقاله، بس قال للقنصل أسباب كتير تمنعه من الالتحاق بالجيش، زى الفقر، و أمراض، ومشاكل تانية.
القنصل تعاطف معاه وقرر يتغاضى عن القوانين، فمطلبش تسليمه. مع كده، اتقرر يتراجع ملفه تانى فى النمسا.
عشان كده بوليس بافاريا بعتته سالزبورغ علشان يدخل كشف تجنيد تانى فى الجيش النمساوى المجري، لكنه سقط فى الكشف الطبى يوم 5 فبراير 1914، ورجع بعدها لميونخ.

حسب المؤرخ هنريك إيبرله، فـأدولف هتلر فى الغالب  كان بيتهرّب من التجنيد فى جيش الإمبراطورية النمساوية المجرية، وده عشان كان عنده كُره متزايد لطبيعة الدولة دى لأنها كانت متعددة الأعراق.
شهود عيان فى الفترة دي، زى واحد من رؤساه فى الحرب العالمية الأولى و هو ماكس أمان، قالوا بعد كده إن هتلر وقتها ماكانش متطرف سياسى قوى زى ما بقى بعدين.

بس على أى حال، هتلر من بدرى كان باين عليه إنه متعصّب للقومية الألمانية بشكل شديد، وكمان كان بيكره الجماعات غير الألمانية اللى كانت موجودة فى النمسا، زى التشيك فى ڤيينا.
ومع بداية الحرب العالمية الأولى، هتلر كان من أوائل الناس اللى أيدوا بحماس شديد الجيش الإمبراطورى الألمانى.

## الحرب العالمية الاولى
### الخدمة المبكرة واول معركة لايبر
هتلر كان عنده 25 سنة فى اغسطس 1914، لما النمسا-المجر والإمبراطورية الألمانية دخلوا الحرب العالمية الأولى. استقبل بداية الحرب يوم 2 اغسطس بحماس، وحاول يلتحق بالجيش الألمانى الإمبراطورى يومين بعد بداية الصراع. بس فى الاولانى رجعوه، عشان الجيش مكنش محتاج متطوعين زيادة وقتها. يوم 16 اغسطس، أمروا إنه يقدم نفسه فى مركز التجنيد فى ميونخ. عشان جنسيته نمساوية، اضطر يطلب إذن إنه يخدم فى الجيش البافارى. الإذن اتوافق عليه.

على حسب تقرير أصدرته السلطات البافارية سنة 1924، اللى سألوا فيه إزاى هتلر اتسمح له يخدم فى الجيش البافاري،   مرجح اوى إنه اتجند بالغلط من الحكومة. السلطات ماقدروش يشرحوا ليه ما اتردش للنمسا سنة 1914 بعد ما فشل فى الكشف الطبى للجيش النمساوى. وخلصوا إن موضوع جنسيته ما اتطرحش أصل، و علشان كده اتسمح له يدخل الجيش البافارى.

فى الجيش، هتلر فضل ينشر أفكاره القومية الألمانية اللى كان ابتدا يكوّنها من صغره.

بعد ما انضم للجيش، اتعين هتلر فى لواء الاحتياط البافارى 16 للمشاة (الكتيبة الأولى من لواء القائمة)، واللى هتخدم فى فرنسا وبلجيكا خلال الحرب. لما وصل هتلر للخطوط القدامية، كانت التقدمات الألمانية الأولية على الجبهة الغربية اتوقفت بالتقريب ، بس الحرب لسه ما دخلتش مرحلة خنادق القتال بالكامل.

أول مرة دخل فيها هتلر معركة كانت معركة يبر الأولى (اكتوبر 1914)، واللى الألمان بعد كده سموها مجزرة الأبرياء فى يبر، عشان حوالى 40,000 جندى (يعنى من ثلث لنص الجيش، وكتير منهم طلاب جامعة) من تسع فرق مشاة جديدة اتقتلوا أو اتصابوا خلال أول عشرين يوم.

هتلر، اللى كان بيخدم كمشاة فى الكتيبة الأولى، واجه الأعداء أول مرة يوم 29 اكتوبر 1914 لما لواء الاحتياط 16 اصطدم بوحدة اسكتلندية محصنة لكن كانت ضعيفة جدًا. بعدين حكى إن معنويات فرقته كانت عالية اوى فى الوقت ده، لإنه هو وزمايله ماكانوش فاهمين خطورة المعركة الحقيقية. البافاريين قدروا ى غلبو  القوة الاسكتلندية بسهولة فى الهجوم، بس دمّهم برد لما ابتدو يتكبدوا أول خساير ليهم.

## مصادر
تصنيف:المانيا